Държавен вестник, бр. 5, 2024 г., стр. 11

БРОЙ  5	
Д Ъ Р Ж А В Е Н  В Е С Т Н И К 	
СТР.  11  
фактори, които се отнасят до всеки етап от 
жизнения цикъл на строителството, доставките 
или услугите, независимо че тези фактори не 
се отнасят до характеристиките, посочени в 
техническите спецификации. Те не трябва да 
дават неограничена свобода на избор и трябва 
да гарантират реална конкуренция.
(6) Когато критерият за възлагане включ­
ва повече от един показател, бенефициентът 
определя в публичната покана относител­
ната тежест на всички показатели, а когато 
това е обективно невъзможно, ги подрежда 
по важност в низходящ ред. Бенефициентът 
може да определи минимално и максимално 
допустимите стойности на количествените 
показатели. Когато показателят за оценка е 
свързан със срок, включително за гаранци­
онната поддръжка, бенефициентът определя 
минимални и/или максимални граници, като 
отчита необходимото време за изпълнение 
на поръчката съобразно нейната сложност и 
изискванията на приложимите нормативни 
актове.
(7) В публичната покана бенефициентът 
посочва методиката за комплексна оценка 
и начина за определяне на оценката по все­
ки показател. Методиката за комплексната 
оценка трябва да съдържа точни указания за 
определяне на оценката по всеки показател, 
включително за относителната тежест, която 
бенефициентът дава на всеки от показателите 
за определяне на икономически най-изгодната 
оферта. Начинът за определяне на оценката 
по всеки показател трябва:
1. да дава възможност да се оцени нивото 
на изпълнение, предложено във всяка оферта, 
в съответствие с предмета на поръчката и 
техническите спецификации, ако има такива;
2. да дава възможност да бъдат сравнени и 
оценени обективно подадените оферти;
3. да осигурява на кандидатите за изпъл­
нител достатъчно информация за правилата, 
които ще се прилагат при определяне на 
оценката по всеки показател, като за:
а) количествено определимите показате­
ли се определят стойностите в цифри или в 
проценти и се посочва начинът за тяхното 
изчисляване;
б) качествените показатели, които са ко­
личествено неопределими, се посочва начи­
нът за тяхното оценяване от оценителите с 
конкретна стойност чрез експертна оценка.
(8) В надлежно обосновани случаи пла­
тимата цена или разходите могат да бъдат 
фиксирани. В тези случаи оценката на офер­
тите се основава единствено на показателите, 
свързани с измерване на качеството.
(9) Не се допуска включването на пока­
затели за оценка, които отчитат времето за 
извършване на плащанията (отложено или 
разсрочено плащане) или оценяване на раз­
мера или отказа от авансово плащане, когато 
се предвижда предоставяне на аванс.
(10) Когато цените на стоките или услу­
гите – предмет на поръчката, са обект на 
регулиране, кандидатите могат да предлагат 
различни цени само когато това не нарушава 
политиката на регулиране на тези цени.
(11) В случай че в публичната покана са 
включени изисквания за икономическото и 
финансовото състояние на кандидатите за 
изпълнители, бенефициентът може да изиска 
от тях да представят един или няколко от 
следните документи във връзка с поставените 
изисквания:
1. удостоверения от банки;
2. годишните финансови отчети или техни 
съставни части, когато публикуването им се 
изисква от законодателството на държавата, 
в която кандидатът е установен;
3. справка за общия оборот и/или за оборота 
в сферата, попадаща в обхвата на поръчката, 
най-много за последните 3 приключили фи­
нансови години, в зависимост от датата, на 
която кандидатът е учреден или е започнал 
дейността си;
4. доказателства за наличие на застрахов­
ка „Професионална отговорност“ – когато 
изискването за наличие на такава застраховка 
произтича от нормативен акт.
(12) Когато по обективни причини кандидат 
не е в състояние да представи поисканите от 
бенефициента документи, той може да докаже 
своето икономическо и финансово състояние 
с помощта на всеки друг документ, който 
бенефициентът приеме за подходящ.
(13) В случай че в публичната покана са 
включени изисквания за технически възмож­
ности и/или квалификация на кандидатите, 
бенефициентът може в зависимост от характе­
ра, количеството и обекта на процедурата да 
изиска от тях да представят един или няколко 
от следните документи:
1. списък на изпълнените доставки или 
услуги, които са идентични или сходни с пред­
мета на поръчката, най-много за последните 
3 години от датата на подаване на офертата в 
зависимост от датата, на която кандидатът е 
учреден или е започнал дейността си, вклю­
чително стойностите, датите и получателите, 
заедно с документи, които доказват извърше­
ната доставка или услуга;
2. списък на изпълненото строителство, 
идентично или сходно с предмета на поръч­
ката, най-много за последните 5 години от 
датата на подаване на офертата в зависимост 
от датата, на която кандидатът е учреден или 
е започнал дейността си, придружен от удосто­
верения за добро изпълнение, които съдържат 
стойността, датата, на която е приключило 
изпълнението, мястото, вида и обема, както 
и дали е изпълнено в съответствие с норма­
тивните изисквания;